CELEX: 32021R1929
Language: da
Date: 2021-11-08 00:00:00
Title: Kommissionens forordning (EU) 2021/1929 af 8. november 2021 om ændring af forordning (EU) nr. 142/2011 for så vidt angår betingelser for eksport af visse organiske gødningsstoffer og jordforbedringsmidler, der indeholder kategori 2-materiale (EØS-relevant tekst)

9.11.2021   
               
               
                  DA
               
               
                  Den Europæiske Unions Tidende
               
               
                  L 394/4
               
            
         KOMMISSIONENS FORORDNING (EU) 2021/1929
         af 8. november 2021
         om ændring af forordning (EU) nr. 142/2011 for så vidt angår betingelser for eksport af visse organiske gødningsstoffer og jordforbedringsmidler, der indeholder kategori 2-materiale
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (forordningen om animalske biprodukter) (1), særlig artikel 32, stk. 3, litra a), og artikel 43, stk. 3, andet afsnit, og
         ud fra følgende betragtninger:
         
                     (1)
                  
                  
                     Ved Kommissionens forordning (EU) nr. 142/2011 (2) er der fastsat folke- og dyresundhedsbestemmelser for markedsføring og eksport af afledte produkter, herunder organiske gødningsstoffer og jordforbedringsmidler.
                  
               
                     (2)
                  
                  
                     Kapitel V i bilag XIV til forordning (EU) nr. 142/2011 indeholder regler for eksport af bl.a. forarbejdet husdyrgødning. Forarbejdet husdyrgødning kan anvendes som en bestanddel for at udelukke efterfølgende anvendelse af organiske gødningsstoffer og jordforbedringsmidler indeholdende kød- og benmel af kategori 2-materiale til fodringsformål. Reglerne for eksport af forarbejdet husdyrgødning bør ændres, så det bliver muligt at eksportere forarbejdet husdyrgødning, der indgår som blandingskomponent i kød- og benmel af kategori 2-materiale.
                  
               
                     (3)
                  
                  
                     Eksport af visse organiske gødningsstoffer og jordforbedringsmidler, der indeholder kød- og benmel af kategori 2-materiale, bør tillades uden kanalisering som omhandlet i artikel 48, stk. 4, i forordning (EU) nr. 1069/2009, hvis anvendelse af sådanne organiske gødningsstoffer og jordforbedringsmidler til fodringsformål er udelukket på grund af deres sammensætning eller emballage. Organiske gødningsstoffer og jordforbedringsmidler bør blandes med forarbejdet husdyrgødning eller andre foreskrevne bestanddele for at udelukke efterfølgende anvendelse til fodringsformål. Reglerne for eksport af organiske gødningsstoffer og jordforbedringsmidler, der indeholder kød- og benmel af kategori 2-materiale, skal fastsættes i kapitel V i bilag XIV til forordning (EU) nr. 142/2011.
                  
               
                     (4)
                  
                  
                     Bilag VIII til forordning (EU) nr. 142/2011 indeholder mærkningskrav for organiske gødningsstoffer og jordforbedringsmidler, der markedsføres i Unionen. Ved eksport til tredjelande bør mærkningen være affattet på et af de officielle sprog i bestemmelsestredjelandet.
                  
               
                     (5)
                  
                  
                     Bilag XIV til forordning (EU) nr. 142/2011 bør derfor ændres.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Kapitel V i bilag XIV til forordning (EU) nr. 142/2011 ændres som angivet i bilaget til nærværende forordning.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 8. november 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 300 af 14.11.2009, s. 1.
         
            (2)  Kommissionens forordning (EU) nr. 142/2011 af 25. februar 2011 om gennemførelse af Europa-Parlamentets og Rådets forordning (EF) nr. 1069/2009 om sundhedsbestemmelser for animalske biprodukter og afledte produkter, som ikke er bestemt til konsum, og om gennemførelse af Rådets direktiv 97/78/EF for så vidt angår visse prøver og genstande, der er fritaget for veterinærkontrol ved grænsen som omhandlet i samme direktiv (EUT L 54 af 26.2.2011, s. 1).
      
      
         
            BILAG
            I kapitel V i bilag XIV til forordning (EU) nr. 142/2011 foretages følgende ændringer i tabellen:
            
                        a)
                     
                     
                        Række 1 affattes således:
                        
                                    »1
                                 
                                 
                                    Forarbejdet husdyrgødning
                                    Organisk gødning, kompost eller nedbrydningsaffald fra omdannelse til biogas, der ikke indeholder andre animalske biprodukter eller afledte produkter end forarbejdet husdyrgødning
                                    Forarbejdet animalsk protein, der indeholder forarbejdet husdyrgødning som en blandingskomponent eller kød- og benmel af kategori 2-materiale, der indeholder forarbejdet husdyrgødning som en blandingskomponent
                                 
                                 
                                    Følgende afledte produkter skal som minimum opfylde betingelserne i bilag XI, kapitel I, afsnit 2, litra a), b), d) og e):
                                    
                                                —
                                             
                                             
                                                Forarbejdet husdyrgødning
                                             
                                          
                                                —
                                             
                                             
                                                Organisk gødning, kompost eller nedbrydningsaffald fra omdannelse til biogas, der ikke indeholder andre animalske biprodukter eller afledte produkter end forarbejdet husdyrgødning
                                             
                                          
                                                —
                                             
                                             
                                                Forarbejdet husdyrgødning som en blandingskomponent i forarbejdet animalsk protein eller kød- og benmel af kategori 2-materiale.«
                                             
                                          
                              
                  
                        b)
                     
                     
                        Følgende indsættes som række 4:
                        
                                    »4
                                 
                                 
                                    Organiske gødningsstoffer og jordforbedringsmidler, der indeholder kød- og benmel af kategori 2-materiale
                                 
                                 
                                    Organiske gødningsstoffer og jordforbedringsmidler, der indeholder kød- og benmel af kategori 2-materiale som omhandlet i bilag XI, kapitel II, afsnit 1, punkt 1, 2, 3 og 5, og som opfylder kravene deri, som er emballeret i salgsklar emballage med en vægt på højst 50 kg til brug for den endelige forbruger med et indhold på
                                    
                                                a)
                                             
                                             
                                                højst 90 volumenprocent af kød- og benmel af kategori 2-materiale
                                             
                                          
                                                b)
                                             
                                             
                                                mindst 10 volumenprocent af forarbejdet husdyrgødning, forarbejdet urin, kalk, mineralsk gødning eller enhver anden blandingskomponent som omhandlet i bilag XI, kapitel II, afsnit 1, punkt 3, litra b).«